Adana konfransı

Adana konfransı (30–31 yanvar 1943) — Türkiyə və Böyük Britaniya dövlətlərinin başçıları İsmət İnönü və Vinston Çörcillin iştirakı ilə Adana şəhərində keçirilən konfrans. 1943-cü ildə Kasablanka konfransında Türkiyənin müttəfiq ölkələrlə birgə Almaniyaya qarşı hərbi əməliyyatlarda iştirakının strateji cəhətdən zəruriliyi müzakirə olunmuş, bununla əlaqədar U. Çörçill Türkiyəyə gəlmişdi. Aparılan danışıqlara və bütün səylərə baxmayaraq Böyük Britaniya Türkiyənin müharibəyə qoşulmasına nail ola bilməmişdir.

 Mənbə 
Azərbaycan Milli Ensiklopediyası, I cild, Bakı,2009, səh. 81

Kateqoriya:1943-cü ildə Türkiyə
Kateqoriya:İkinci Dünya müharibəsi
Kateqoriya:1943-cü ildəki hadisələr